ट्रांसपोर्ट नगर की जमीन पर गुमठियां रख किया अतिक्रमण
कृषि मंडी रोड पर ट्रांसपोर्ट नगर के लिए चिन्हित सरकारी जमीन पर लोगों ने गुमठियां लगाकर अतिक्रमण कर लिया। यहां 8-10 गुमठियां और टप संचालित हो रहे हैं। लोगों ने अतिक्रमण शुरू कर दिया है। समय रहते रोका नहीं गया तो अतिक्रमण बढ़ जाएगा।
शनिवार को जमीन का सीमांकन करने राजस्व अमला हथवांस पहुंचा। पटवारियों और राजस्व निरीक्षकों की टीम ने जमीन का सीमांकन किया। रिपोर्ट नगरपालिका को सौंपी जाएगी। ताकि ट्रांसपोर्ट नगर की कार्ययोजना आगे बढ़ सके। सीमांकन के अभाव में कार्ययोजना अटकी थी। पटवारी शेख हारून ने बताया नपा की 4 एकड़ जमीन है। शनिवार को सीमांकन कर दिया है।
ट्रांसपोर्टर अशोक जैन ने बताया ट्रांसपोर्ट नगर की सुविधा जरूरी है। शहर में 300 के आसपास ट्रक हैं। ट्रांसपोर्ट नगर बनने सारी ट्रांसपोर्ट कंपनियां एक जगह पर होंगी। यहां ट्रांसपोर्ट कंपनियों के लिए ऑफिस, कैंटीन, सुलभ कांप्लेक्स सुविधाएं रहेंगी।
पिपरिया। नपा की जमीन पर अतिक्रमण कर रखी गुमठियां।
सरकारी जमीन पर अतिक्रमण कर रखी गुमठियों को हटवा दिया जाएगा। जमीन का नापतौल हो जाने के बाद अब ट्रांसपोर्ट नगर की कार्ययोजना बनेगी। जमीन को सुरक्षित करने फैंसिंग और जरूरी इंतजाम किए जाएंगे। ताकि अतिक्रमण न बढ़े। राजीव जायसवाल, नपा अध्यक्ष
हथवांस में ट्रांसपोर्ट नगर के लिए प्रस्तावित जमीन का शनिवार को सीमांकन करा दिया है। यहां अतिक्रमण कर गुमठियां लगाने की सूचनाएं मिली हैं। सीएमओ को निर्देशित किया जाएगा कि वे कार्रवाई कर सरकारी जमीन को सुरक्षित करें। राजेश शाही, एसडीएम, पिपरिया
hin_Deva hin_Deva hin_Deva hin_Deva hin_Deva hin_Deva hin_Deva